Drie spring dood vry in gru-botsing | Maroela Media
Drie spring dood vry in gru-botsing
‘n Foto van die wrak in Benoni aan die Oos-Rand (Foto: Verskaf)
Drie mense wat in twee verskillende voertuie gereis het, het Saterdaagaand slegs matige beserings in ŉ gru-botsing tussen twee motors in Benoni aan die Oos-Rand opgedoen.
Werner Vermaak, ER24-woordvoerder, sê die botsing het omstreeks 23:00 in Birchlaan in dié dorp plaasgevind.
Volgens Vermaak is een van die motors weens die trefkrag van die botsing teen ŉ boom vasgeslinger. Die vrouebestuurder van die voertuig wat teen die boom vasgeslinger was, is in die motor vasgekeer.
“Die plaaslike brandweerdienste is na die toneel ontbied en het swaar toerusting gebruik om haar uit die wrak te bevry. Weens die skade aan die motor het die proses lank geduur. Nadat sy uit die motor bevry is, het paramedici haar ondersoek en bevind dat sy matige tot ernstige beserings opgedoen het,” sê hy.
Die twee insittendes van die ander motor het volgens Vermaak geringe tot matige beserings opgedoen. Die vrou is na die Tambo Memorial-hospitaal vervoer en die twee ander beseerdes na die Tembisa-hospitaal.
Plaaslike owerhede het ŉ ondersoek van stapel gestuur.
Bron van listeriose: Pick n Pay verwyder vleisprodukte van sy rakke
Listeriose: Dié fabrieke moet vleisprodukte herroep
Huh? · 1 jaar gelede
Was die ongeluk 11h00 vanoggend?. Is Benoni altyd so donker in die dag, of was dit moontlik Saterdag 23h00 gewees?
Dankie vir jou kommentaar! Daar was inderdaad ŉ feitefout in die oorspronklike verslag wat ons nié opgemerk het nie.
Ons vra om verskoning vir die oorsig – die berig is gewysig.
Amanda* · 1 jaar gelede